**DROBETA-TURNU SEVERIN**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DROBETA-TURNU SEVERIN

Citim puţin câte puţin

Această ţară de istorie

Şi ne rămâne în memorie

Drobeta-Turnu Severin.

Eu sunt un simplu pelerin

La tarmul fluviului albastru

Dar simt născândă dintr-un castru

Drobeta-Turnu Severin.

Strămoşii noştri ne susţin

Continuu pe aceste plaiuri

La confluenţa unor graiuri

Drobeta-Turnu Severin.

Şi vin copii noştri, vin,

La podul lui Apolodor

Şi-atunci tresaltă cu fior

Drobeta-Turnu Severin.